Nordjyske Marco Sørensen fra Svenstrup har vundet GTE Am-klassen sammen med sit engelske hold TF SPORT i bil nummer #33 i det legendariske 24 timers løb Le Mans.

Nordjyske Marco Sørensen og resten af holdet med Ben Keating og Henrique Chaves) førte løbet i de sidste mange timer, efter de overtog føringen i løbet af natten. Danskeren fik ovenikøbet lov at tage den ærefulde tjans at køre bilen over målstregen lidt efter klokken 16 søndag eftermiddag. - Det har været en lang rejse, men hele teamet har gjort et fantastisk stykke arbejde. Så det er bare fedt, sagde Marco Sørensen til TV2 Sporten umiddelbart efter sejren. VIDEO: Se hele interviewet med Marco Sørensen: I Hypercar, der er den hurtigste klasse - og dermed de biler, der kører flest omgange, vandt Toyota #8 med Sébastien Buemi, Brendon Hartley og Ryo Hirakawa i bilen. VIDEO: Oplev Marco Sørensen i sine tidlige år: Danske topresultater Flere andre danskere formåede også at køre sig til et topresultat i Le Mans. Oliver Rasmussen formåede sammen med Jota #28 at køre sig til en tredjeplads i LMP2-klassen. En tredjeplads blev det også til for Nicki Thiim, der kører for Northwest AMR i GTE Am-klassen, der altså blev vundet af Marco Sørensens hold. VIDEO: Se en ung Marco Sørensen fortælle om sine ambitioner: